Въпреки забраната от Столична община, за 15-а поредна година, в София се проведе Луковмарш. Стотици националиссти се включиха във факелното шествие, тръгнало от площад „Света Неделя“ до шествие до паметната плоча на генерал генерал Христо Луков на ул. „Тракия“. Освен българските почитатели на делото на генерал Луков, на шествието пристигнаха и организирани групи от Сърбия, Германия, Швеция, Унгария и Фрнция.

Участващите в шествието почетоха генерал Христо Луков, който оглавява Съюза на българските национални легиони през Втората световна война, който получава противоречиви оценки от историците заради връзките си с нацисткия режим.

Според организаторите, историческите факти опровергават твърденията, че убитият през 1943-та година генерал Христо Луков е бил антисемит и нацист.

„Луковмарш“ е едно възпоменателно шествие в памет на убит български герой. Сред личните приятели на генерала е имало евреи и това е видно от неговия дневник, който е запазен в Националната библиотека“, коментира Пламен Димитров, председател на софийската организация на Българския национален съюз.

Няколко часа преди Луковмарш, беше проведен и протест срещу марша, който започна пред Музея за история на София. Участниците – антифашисти, крайно леви групировки и ЛГБТ активисти от България и Гърция заявиха, че са против пропагандирането на неонацистки идеи. Противниците на Луковмарш направиха шествие в район на женския пазар и стигнаха до сградата на Столична община, където настояха националистичестко шествие да бъде забранено.

„То пропагандира антисемитски и неонацистки идеи. На него присъстват редица неонацистки организации, включително и неонацистки организации, които имат връзка с други групи неонацистки организации в чужбина, които се смятат за терористични“, заяви Ирина Барова – една от участничките.

Американското посолство в София разпространи декларация в която „е натъжено и загрижено от проявата на нетолерантност, намерила израз в провеждането на Луковмарш. Генерал Христо Луков е поддръжник на нацизма, който проповядва омразата и несправедливостта, а не човек, заслужаващ уважение“. Посолството “ благодари “ за всеотдайните усилия на българското правителство и на кмета на София Йорданка Фандъкова, осъждащи похода и призоваващи всички българи да се обединят около положителните примери в историята на страната“

РАЗГЛЕДАЙТЕ И ДРУГИТЕ НИ ГАЛЕРИИ